**ΕΠΙΜΕΛΗΤΗΡΙΟ ΡΕΘΥΜΝΗΣ ΡΕΘΥΜΝΟ 9/7/2025**

**ΔΕΛΤΙΟ ΤΥΠΟΥ**

**ΠΡΟΣΚΛΗΣΗ ΓΙΑ ΣΥΜΜΕΤΟΧΗ ΜΕ ΕΠΙΔΟΤΗΣΗ ΣE Β2Β ΣΥΝΑΝΤΗΣΕΙΣ ΣΤΗΝ ΚΟΛΩΝΙΑ**

Το Επιμελητήριο Ρεθύμνης υλοποιεί το έργο MESA στο πλαίσιο του Ευρωπαϊκού προγράμματος AGRIP MULTI-2023 IM SUSTAINABLE, το οποίο στοχεύει στην προώθηση Κρητικών Π.Ο.Π και Π.Γ.Ε προϊόντων καθώς και μεθόδων παραγωγής αυτών, στην Γερμανική αγορά. Πιο συγκεκριμένα αφορά τα εξής προϊόντα:

* **Τυριά και γαλακτοκομικά προϊόντα,**
* **Κρασιά, μπύρες, οινοπνευματώδη και ξύδι,**
* **Ελαιόλαδο,**
* **Δημητριακά και παράγωγα (ψωμί, αρτοσκευάσματα, παξιμάδι, ζυμαρικά, αλεύρι κ.λ.π.),**
* **Προϊόντα με βάση το κρέας,**
* **Φρούτα και λαχανικά νωπά ή παρασκευασμένα.**

Για την προώθηση των παραπάνω προϊόντων, με ένδειξη ΠΟΠ/ΠΓΕ, **το Επιμελητήριο Ρεθύμνης διοργανώνει Β2Β συναντήσεις μεταξύ Κρητικών και Γερμανικών επιχειρήσεων, οι οποίες θα πραγματοποιηθούν στην έκθεση Anuga στην Κολωνία της Γερμανίας, 4-8 Οκτωβρίου 2025.**

Στις συναντήσεις θα λάβουν μέρος επιλεγμένες επιχειρήσεις πωλητές από την Κρήτη και 50 επιχειρήσεις αγοραστές από τη Γερμανία.

Το Επιμελητήριο Ρεθύμνης, προσφέρει, στους εκπροσώπους Κρητικών επιχειρήσεων που θα θελήσουν να συμμετάσχουν στις συναντήσεις, **επιχορήγηση 80% των δαπανών συμμετοχής τους** που αφορούν σε:

1. Αεροπορικά εισιτήρια για την μετάβαση από το Ηράκλειο στην Κολωνία.
2. Διαμονή σε ξενοδοχείο τριών αστέρων για 3 διανυκτερεύσεις σε δίκλινο δωμάτιο.
3. Μεταφορά δειγμάτων προϊόντων στο Μόναχο.

Για τη συμμετοχή τους στις συναντήσεις, οι υποψήφιες επιχειρήσεις θα πρέπει να υποβάλουν στο Επιμελητήριο Ρεθύμνης, **ΜΕΧΡΙ ΤΗ ΔΕΥΤΕΡΑ 21 ΙΟΥΛΙΟΥ 2025**, αίτηση συμμετοχής σε ειδικό έντυπο το οποίο παρέχεται από το Επιμελητήριο.

Σε περίπτωση επιλογής τους, οι υποψήφιες επιχειρήσεις θα πρέπει εντός 5 ημερών από τη γνωστοποίηση της επιλογής τους, επί ποινή απόρριψης, να καταθέσουν σε λογαριασμό του Επιμελητηρίου, το ποσό που αφορά στο ποσοστό συμμετοχής τους**.**

**Σε περίπτωση ακύρωσης** για οποιοδήποτε λόγο της συμμετοχής τους μετά την έκδοση των αεροπορικών εισιτηρίων ή/και την πληρωμή του ξενοδοχείου, **από το ανωτέρω ποσό θα παρακρατηθεί το αντίτιμο για την αντίστοιχη δαπάνη.**

**Η επιλογή των συμμετεχόντων εναπόκειται στην ελεύθερη κρίση του Επιμελητηρίου Ρεθύμνης**

Περισσότερες πληροφορίες στα γραφεία του Επιμελητηρίου Ρεθύμνης, Εμμ. Πορτάλιου 23, 1ος όροφος, τηλέφωνο 2831022214, κος Καλαϊτζάκης Ιωάννης, email eanep@otenet.gr.